KS Daily View วันที่ 29 ธ.ค.2564
29 ธันวาคม 2564

ตลาดต่างประเทศ: ตลาดหุ้นสหรัฐฯ ดัชนี Dow Jones ปิดบวกต่อเนื่องติดต่อกัน 4 วัน ขณะที่ดัชนี S&P500 ทรงตัวและดัชนี NASDAQ ปรับตัวลงเล็กน้อยจากแรงเทขายหุ้นกลุ่มเทคโนโลยีและหุ้นกลุ่มวัคซีนเมื่อคืนมีการรายงานดัชนีราคาบ้านทั่วประเทศในสหรัฐพุ่งขึ้น 19.1% ในเดือนต.ค. เมื่อเทียบรายปี แต่ต่ำกว่าระดับ 19.7% ในเดือนก.ย. โดยราคาบ้านยังคงได้รับแรงหนุนจากอุปสงค์ของผู้ซื้อบ้าน และสต็อกบ้านที่ตึงตัว รวมทั้งอัตราดอกเบี้ยเงินกู้จำนองที่ระดับต่ำ เรามองว่าเป็นตัวเลขที่ต้องติดตามเช่นกันหากราคาบ้านยังร้อนแรงต่อเนื่องในปีหน้าอาจกลายเป็นปัจจัยหนึ่งที่กดดันให้ Fed ต้องดำเนินนโยบายการเงินเข้มงวด เพื่อลดความเสี่ยงภาคอสังหาริมทรัพย์ที่เป็นเหตุของการเกิดวิกฤติ Subprime ในปี 2008
ขณะที่ตลาดหุ้นฝั่งยุโรปปรับตัวบวกแม้ยังมีความวิตกเกี่ยวกับการแพร่ระบาดของไวรัสสายพันธุ์โอมิครอน อย่างไรก็ตามอังกฤษยืนยันว่า จะไม่ออกข้อจำกัดใหม่ ๆ ก่อนสิ้นปีนี้ ขณะที่รัฐบาลฝรั่งเศสเปิดเผยว่า จะทำการคุมเข้มมาตรการสกัดโควิด แต่จะไม่มีการประกาศใช้มาตรการเคอร์ฟิวในช่วงปีใหม่
ผลวิจัยแอฟริกาใต้เผยสายพันธุ์ "โอมิครอน" อาจสร้างภูมิคุ้มกันต้าน "เดลตา" ได้ ข้อมูลจากการวิจัยพบว่า ผู้ที่ติดเชื้อสายพันธุ์โอมิครอน โดยเฉพาะผู้ที่ฉีดวัคซีนแล้วสามารถสร้างภูมิคุ้มกันต้านไวรัสสายพันธุ์เดลตาได้ โดยการศึกษาในครั้งนี้ประกอบด้วยผู้ที่ฉีดวัคซีนและยังไม่ฉีดวัคซีนรวมทั้งสิ้น 33 ราย ซึ่งเคยติดเชื้อโอมิครอนในแอฟริกาใต้ ถือเป็นข่าวดีต่อเนื่องที่จะช่วยทำให้ลดความกังวลการแพร่ระบาดสายพันธุ์โอมิครอน หนุน sentiment การลงทุนในสินทรัพย์เสี่ยงต่อเนื่อง
ตลาดภายในประเทศ: สำหรับแนวโน้มตลาดหุ้นไทยช่วงต้นปีหน้า ถ้าหากสถาณการณ์โอมิครอนไม่ได้ระบาดเร่งตัวอย่างมีนัยยะและผลความรุนแรงของสายพันธุ์ดังกล่าวไม่ได้ทำให้เกิดการเคสหนักและจำนวนผู้เสียชีวิตเร่งตัวขึ้น คาดตลาดหุ้นไทยจะสามารถปรับตัวขึ้นได้ตามตลาดหุ้นโลก อย่างไรก็ตามสำหรับความเสี่ยงช่วงต้นปีระมัดระวังแรงขายกองทุนรวมหุ้นระยะยาว (LTF) ที่ครบกำหนดการ ถือครอง 7 ปีปฏิทิน (ซื้อปี 2559) รวมถึงติดตามความชัดเจนในการเก็บภาษีซื้อขายหุ้นที่อาจกดดัน sentiment ตลาดหุ้นไทยได้ระยะสั้น
มุมมองตลาดหุ้น คาด SET 1630-35 หุ้นแนะนำ MTC
MTC (ราคาพื้นฐาน 71.00 บาท) คาดแนวโน้มการเติบโตฟื้นตัวดีขึ้นในปีหน้า จากการเปิดเมืองและมาตรการกระตุ้นกำลังซื้อจากภาครัฐ ขณะที่ธุรกิจ MTPL ดูน่าสนใจและมีโอกาสเติบโตที่ดี.
รายงานตัวเลขเศรษฐกิจ
วันพุธ ติดตาม ยอดขายบ้านที่รอการปิดการขาย (เดือนต่อเดือน) (พ.ย) US ตลาดคาด 0.6% วันพฤหัสติดตาม ดัชนีราคาผู้บริโภคพื้นฐาน (Core CPI) (ปีต่อปี) (พ.ย.) EU ตลาดคาด 2.1% วันศุกร์ ติดตาม ดัชนี PMI ภาคการผลิตของจีน (ธ.ค.) ตลาดคาด 49.6, ดัชนีผู้จัดการฝ่ายจัดซื้อ (PMI) นอกภาคการผลิตของจีน (ธ.ค.)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp